Hei, denne artikkelen er over ett år gammel og kan inneholde utdatert informasjon

Politiet i Oslo har søndag morgen rykket ut til en bilbrann ved Rommen T-banestasjon.

Det er i 08.30-tida massivt politi- og brannoppbud på stedet, og politiet gjennomsøker for øyeblikket området med hundepatruljer.

Tre biler som sto parkert på stedet står i brann, og ti biler skal også ha blitt kraftig ramponert, ifølge Dagbladets reporter som er på stedet.

Avdekker spor

- Det er totalt tre biler. Det er en mindre lastebil som brenner og to personbiler, sier innsatsleder i Oslo-politiet Thomas Broberg.

Han sier til Dagbladet at det fortsatt er usikkert akkurat hva som har skjedd, og om bilene har blitt påtent.

- Vi vet ikke. Men i og med at det er skadeverk også så er det nok en sammenheng her. Det er en bil som har trilla her i tillegg så vi vet ikke om noen kanskje har prøvd å starte noe, sier Broberg.

Området er en parkeringsplass ved en brakkeby for bygningsarbeidere.